
పాపులర్ టీవీ నటి అంకిత లోఖండె తాజాగా బాలీవుడ్లో అడుగుపెట్టింది. క్రిష్ జాగర్లమూడి మోస్ట్ ప్రెస్టీజియస్గా తెరకెక్కిస్తున్న ‘మణికర్ణిక’లో ఆమె ఝల్కారీ బాయి పాత్రలో నటించనుంది. ఝాన్సీ లక్ష్మీభాయ్ జీవన ప్రస్థానంలో ఝల్కారీ బాయి ప్రాముఖ్యత చాలానే ఉంది. కోరి తెగలో పుట్టిన ఝల్కారీ బాయి తన తెగువతో, నైపుణ్యంతో ఝాన్సీ లక్ష్మీభాయ్కి చేరువైంది. ఒకానొక సమయంలో తానే ఝాన్సీ లక్ష్మీభాయ్ని అని  సైన్యాన్ని నమ్మించి నడిపించి, ఝాన్సీకి అండగా నిలిచింది. ఈ ధీరవనిత పాత్రకోసం అంకితను, నిర్మాత కమల్ జైన్ ఎంపిక చేశారు. అంకిత ప్రస్తుతం గుర్రపు స్వారీ నేర్చుకుంటోంది. క్రిష్ వర్ణించిన పాత్ర చిత్రణ నచ్చడంతో, ఆ పాత్రను ఇంకో స్థాయికి తీసుకెళ్లడానికి తన వంతు కృషి చేస్తానని అంకిత చెబుతోంది. హాలీవుడ్ యాక్షన్ డైరక్టర్ నిక్ పావెల్ ఆధ్వర్యంలో శిక్షణ పొందుతోంది.  దర్శకనిర్మాతలు ఇతర నటీనటుల ఎంపికలో ఉన్నారు. ఈ చిత్రం వచ్చే ఏడాది ఏప్రిల్ 27న విడుదల కానుంది. ఇప్పటికే పలు కథలతో బాలీవుడ్ దృష్టిని ఆకర్షించిన విజయేంద్రప్రసాద్ ఈ సినిమాకు కథను సమకూర్చారు. కంగనా రనౌత్ ‘మణికర్ణిక’ టైటిల్  పాత్రను పోషిస్తోన్న సంగతి తెలిసిందే. శంకర్ ఎహసాన్ లాయ్ సంగీతాన్ని సమకూరుస్తున్నారు.

papular tv nati ankita lokhande taajaagaa balivudlo adugupettindi. crish jagarlamudi most prestisiusga terakekkistunna ‘manikarnika’loo aame jhalkaarii baayi paatralo natinchanundi. jhaansee lakshmibhay jeevana prasthaanamlo jhalkaarii baayi praamukhyata chalane undi. kori tegalo puttina jhalkaarii baayi tana teguvatho, naipunhyamtho jhaansee lakshmibhayki cheruvaindi. okanoka samayamlo taane jhaansee lakshmibhaayni ani  sainyaanni namminchi nadipinchi, jhaanseeki andagaa nilichindi. ee dheeravanita paatrakosam ankitanu, nirmaata kamal jain empika chesaru. ankita prastutam gurrapu swari nerchukuntondi. crish varninchina paatra chitrana nachadamtho, aa paatranu inko sthaayiki teesukelladaaniki tana vantu krushi chestaanani ankita chebutondi. halivud action diracter nik pavel aadhvaryamlo sikshana pondutondi.  darsakanirmaatalu itara nateenatula empikalo unnaaru. ee chitram vache edaadi epril 27na vidudala kaanundi. ippatike palu kathalatho balivud drushtini aakarshinchina vijayendraprasad ee sinimaaku kathanu samakuurchaaru. kangana ranauth ‘manikarnika’ titil  paatranu pooshistoonna sangati telisinde. shankar ehasan laay sangeetaanni samakuurustunnaaru.